Terorizam neće prevladati (20/8/03) - 2003-08-20
"Svojim izborom taktike i cilja, ovi ubojice još jednom su pokazali da su neprijatelji civiliziranog svijeta" - predsjednik Bush o tero
U sjedište Ujedinjenih naroda u Bagdadu udario je kamion napunjen eksplozivom, koji su vozili teroristi. U tom napadu ubijeno je oko dvadeset osoba, među njima i predstavnik glavnog tajnika Ujedinjenih naroda za Irak Sergio Vieira de Mello. Oko stotinu ljudi je ranjeno. Osoblje Ujedinjenih naroda koje je napadnuto došlo je u Irak da bi pomoglo iračkom narodu u izgradnji bogatog i demokratskog Iraka. Predsjednik George Walker Bush izjavio je da teroristi upravo od toga najviše strahuju: "Osoblje Ujedinjenih naroda i irački građani, koji su ubijeni u tom bombaškom napadu, bili su u humanitarnoj misiji u Iraku. Žene i muškarci u napadnutoj zgradi radili su na obnovi i zdravstvenoj skrbi za Iračane. Također su pomagali u distribuciji hrane. Svojim izborom taktike i meta, ovi ubojice još jednom su pokazali da su neprijatelji civiliziranog svijeta." Terorizam neće uspjeti. Irački narod – uz pomoć Sjedinjenih Država i mnogih drugih zemalja – gradi demokratsko društvo. Osnivanje Nacionalnog Upravnog vijeća, koje uključuje predstavnike iračkih šiita, sunita, Kurda, Turkmena i kršćana, predstavlja važan korak prema ostvarivanju iračke samouprave. U Bagdadu, Najafu, Al Anbaru, Basri i drugim gradovima i mjestima osnovana su i lokalna upravna vijeća. Zdravstvena skrb i druge osnovne usluge, koje su svojedobno bile rezervirane za elitu režima Sadama Huseina i koje su se koristile za politički utjecaj danas se osiguravaju za stanovništvo diljem Iraka. Oko trideset tisuća iračkih policajaca trenutno se obučava da bi čuvali zakon i ophodi ulicama iračkih gradova. Nova iračka vojska obučava se da bi znala braniti, a ne terorizirati irački narod. Po prvi puta, u Iraku cvjeta slobodni tisak. Ljudi se sastaju i izražavaju svoje stavove u javnosti, bez straha od represije. Problemi Iraka, koji su rezultat više desetljeća političkog ugnjetavanja i lošeg upravljanja gospodarstvom, vrlo su duboki, ali irački narod želi ih rješavati bez nasilja i represije. Predsjednik Bush je rekao da se teroristi neće ispriječiti Iračanima na tom putu." "Svaki znak napretka u Iraku samo jača očaj terorista i ostataka brutalnog režima Sadama Huseina. Civilizirani narod neće se dati zastrašiti. Ti ubojice neće odlučivati o budućnosti Iraka." O budućnosti Iraka odlučivat će irački narod. Sjedinjene Države, Ujedinjeni naroda i zemlje civiliziranog svijeta stajat će uz njega.